Kanne 19.6.2023 – Next Media Project v. EFCA
(asia T-338/23)
Oikeudenkäyntikieli: englanti
Asianosaiset
Kantaja: Next Media Project, SLU (Barcelona, Espanja) (edustajat: asianajajat R. Simar ja L. Trefon)
Vastaaja: Euroopan kalastuksenvalvontavirasto
Vaatimukset
Kantaja vaatii unionin yleistä tuomioistuinta
kumoamaan 8.6.2023 tehdyn Euroopan kalastuksenvalvontaviraston päätöksen, jossa se päätti hylätä Next Media Projectin tarjouksen;
velvoittamaan Euroopan kalastuksenvalvontaviraston korvaamaan oikeudenkäyntikulut.
Oikeudelliset perusteet ja pääasialliset perustelut
Kantaja väittää kanteensa tueksi, että vastaaja rikkoi asetuksen 2018/10461 liitteessä 1 olevaa 12.2 ja 29.3 kohtaa tarjouseritelmällään (hankintaa EFCA/2022/OP/0004 koskevan erityisen tarjouseritelmän 3.4.2. kohta) ja laiminlöi huolellisuusvelvoitettaan; lisäksi väitetään, että vastaaja on tehnyt ilmeisen arviointivirheen.
Oikeudellisella perusteella pyritään osoittamaan, että vastaajan olisi tullut ottaa huomioon kantajan tarjous, koska sitä ei rasita mainitun asetuksen 2018/1046 liitteessä 1 olevan 12.2 kohdan mukainen sääntöjenvastaisuus.
____________
1 Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) 2018/1046 (EUVL 2018, L 193, s. 1).